Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister rõhutab taas,
et Jeruusalemma ei heiduta rahvusvaheline surve
Hamasi hävitamise suhtes.
Islamirühmituse Hamas juht Ismail Haniyeh väidab uhkeldavalt,
et Iisrael ei saavutanud ühtegi oma sõjalist või strateegilist eesmärki.
Katar väidab, et Iisraeli ja Hamasi vahelised läbirääkimised
pantvangide vabastamiseks jätkuvad.
Rahvusvaheline surve ei heiduta Iisraeli
otsustava löögi andmisest islamistlikule Hamasile.
Peaminister Benjamin Netanyahu
selgitas Jeruusalemma külastanud senaator Rick Scottiga rääkides
oma otsust tühistada delegatsiooni visiit Washingtoni pärast seda,
kui Bideni valitsus keeldus vetost
ÜRO Julgeolekunõukogu resolutsioonile 2728,
mis ei mõistnud hukka Hamasi julmusi,
ja kutsus samas üles kehtestama relvarahu ramadaanikuu jooksul,
lahus eraldi üleskutsest 134 pantvangi vabastamiseks,
kes on olnud Hamasi vangistuses viimased 173 päeva.
Arvasin, et USA otsus Julgeolekunõukogus
oli väga, väga halb samm.
Ja kõige hullem, miks USA otsus ÜRO Julgeolekunõukogus oli halb,
oli see, et see julgustas Hamasi võtma karmimat hoiakut ja uskuma,
et rahvusvaheline surve takistab Iisraelil a) pantvangide vabastamist
ja b) Hamasi hävitamist. Ja seetõttu oli minu otsus
mitte saata delegatsiooni Washingtoni pärast seda resolutsiooni,
sõnum Hamasile.
See oli eelkõige sõnum Hamasile, et nad ei loodaks sellele survele,
sest see ei toimi. Ja loodan, et nad said sõnumi kätte.
Hamas ei saanud ilmselt mainitud sõnumit kätte,
sest Hamasi poliitjuht Ismail Haniyeh
ja Palestiina Islamidžihaadi juht Ziyad al-Nakhala
viibivad praegu Iraani Islamivabariigis,
et koordineerida Teherani korraldatud mitmesektorilise sõja
edasisi samme Iisraeli vastu.
See (Iisrael) on nüüd kaotamas
oma poliitilist katet ja kaitset,
isegi Julgeolekunõukogus,
nagu eile nägime Julgeolekunõukogu resolutsioonis,
kuigi see on hilinenud
ja kuigi on täitmata mõned lüngad,
näitab resolutsioon iseenesest,
et Iisraeli okupatsioon elab
enneolematus poliitilises isolatsioonis
alates Palestiina okupeerimisest
ja Ameerika Ühendriigid ei suuda
oma tahet rahvusvahelisele perekonnale peale suruda.
Haniyeh, kes elab Dohas Katari kaitse all, jätkas uhkeldades,
et islamistlik Hamas võitis sõja, kuna tema väitel ei suutnud Iisrael,
mida ta nimetab "sionistlikuks üksuseks",
saavutada oma strateegilisi ja sõjalisi eesmärke.
Võin öelda,
et hoolimata rasketest ja kohutavatest kuludest,
mida Palestiina rahvas ja Gaza maksavad,
pole sionistlik üksus suutnud saavutada ühtegi oma sõjalist
või strateegilist eesmärki.
On tähtis rõhutada, et samal ajal kui Hamas rõhutab uhkeldades
ÜRO Julgeolekunõukogu resolutsiooni 2728 vastuvõtmist
kui Iraani juhitud "vastupanuliikumise telje" võitu,
siis Katar, kelle Bideni valitsus määratles 31. jaanuaril 2022. aastal
USA peamiseks NATO-väliseks liitlaseks,
avaldas samuti suurt kiitust resolutsiooni vastuvõtmise eest,
mille - kuigi mittesiduv - eesmärk
oli sisuliselt survestada Iisraeli loobuma oma õigusest enesekaitsele.
Mis puutub Julgeolekunõukogu resolutsiooni,
siis oleme selgelt öelnud, et tervitame seda sammu,
sest tervitame igasugust rahvusvahelist diplomaatilist algatust,
olgu see regionaalne või rahvusvaheline,
selle hirmsa konflikti lõpetamise toeks.
Et see lähtub Julgeolekunõukogult sellises sõnastuses,
on kindlasti väga kasulik ning loodame, et see hoog jätkub
ja saame selle otsuse alusel kiirendada selle sõja lõpetamist.
Kui Hamas teatas kohe pärast resolutsiooni vastuvõtmist otsusest
karmistada positsiooni läbirääkimistel
pantvangide vabastamist puudutavate ettepanekute osas,
siis Katar on ilmselt huvitatud muljest, et kõik jätkub normaalselt.
Me pole näinud mingit vahetut mõju läbirääkimistele. Nagu ma ütlesin,
need jätkuvad nagu enne seda otsust.
Teised avaldused, mis tulid Iisraeli valitsuse poolt,
on teate kahepoolsed, USA ja Iisraeli vahel,
ja need pole mõjutanud kõnelusi, kui praegu siin räägime.
Washingtonis tõrjus
USA Välisministeeriumi pressiesindaja Matthew Miller
peaminister Netanyahu väljendatud pahameelt
USA keeldumise suhtes ÜRO resolutsioonile vetot panna, ja väitis,
et tagajärjed läbirääkimistele ei kajastanud sündmuste ahelat.
Nii et avaldus, mis minu arvates ütles,
et Hamas taganes pantvangiläbirääkimistest
või Hamas lükkas viimase ettepaneku tagasi
ÜRO Julgeolekunõukogu resolutsiooni tõttu,
on peaaegu igas mõttes ebatäpne
ning see on ebaõiglane pantvangide ja nende perede suhtes.
Hamasi vastuse kirjeldus, mis on avalikkuse ette jõudnud,
pärineb kõik uudisteraportitest.
See pole vastuse tegelik sisu. Ja võin öelda,
et see vastus valmistati ette enne ÜRO Julgeolekunõukogu hääletust,
mitte pärast seda. Nii et USA osalt -
me ei kavatse osaleda neis retoorilistes kõrvalepõigetes.
Töötame pantvangide koju toomiseks.
Erinevalt välisministeeriumi väitest,
et Hamasi avaldust levitati vaid ebatäpsete raportite tõttu,
lähtus TV7 raport ÜRO Julgeolekunõukogu otsuse
vastuvõtmise tervitamisest Hamasi poolt
rahvusvahelise terrorirühmituse määratlusega organisatsiooni
ametlikust avaldusest, mis tehti vahetult
ÜRO Julgeolekunõukogu hääletuse vastuvõtmise järel.
Ja Hamasi teade oma seisukoha karmistamise otsuse kohta
avaldati vaid 12 tundi ja kaks minutit hiljem, mis näitab sündmuste käiku,
muutes välisministeeriumi väite valeks.
Pentagonis võõrustas Iisraeli kaitseministrit Yoav Gallantit
USA kaitseminister Lloyd Austin, kes rõhutas, et president Biden
on jätkuvalt pühendunud Iisraeli õigusele end kaitsta.
On möödunud peaaegu kuus kuud Hamasi 7. oktoobri julmustest,
Iisraeli ajaloo halvimast päevast.
Ükski riik ei peaks sellist terrorit taluma
ja ükski riik ei talu sellist ohtu.
President Biden on selgelt öelnud:
Iisraelil on õigus end kaitsta, nagu igal teiselgi riigil.
Seega teeme Iisraeliga koostööd, tagamaks,
et 7. oktoobri sarnane kuritegu ei saaks enam kunagi korduda.
Ja USA ei lepi enne, kui kõik pantvangid on kodus.
Minister Austin rõhutas seejärel,
et Bideni valitsuse meelest peab Iisrael tegema rohkem
Palestiina elanikkonna humanitaarnõudmiste toetuseks,
ning toonitas veel kord Washingtoni peamist prioriteeti
arutada Jeruusalemmas alternatiivseid lähenemisviise
Hamasi elementide vastu,
selle asemel et Rafah's maismaarünnakut alustada.
1,5 miljoni Palestiina tsiviilelaniku ohutus Rafah's
on ka USA jaoks esmatähtis.
Jagame jätkuvalt eesmärki näha Hamasi lüüasaamist,
nii et arutame alternatiivseid lähenemisviise
Hamasi elementide suhtes.
Ja peame kavandama ka Iisraeli julgeolekut pärast konflikti lõppu.
Ja see hõlmab uuendatud koostööd Palestiina omavalitsuse
ja meie piirkondlike partneritega, et stabiliseerida Gazat
ja liikuda kahe riigi lahenduse suunas.
Jeruusalemma esikaitseametnik rõhutas omalt poolt
Iisraeli kohustust kaitsta oma kodanikke terve rea ohtude eest,
mis on kõik selgelt seotud Iraaniga.
Viimase kuue kuu jooksul oleme pidanud sõda
jõhkra terrorirühmituse Hamasiga, mis on Gaza ISIS.
Samuti seisame silmitsi rünnakutega seitsmel erineval rindel,
mis kõik on Iraani juhitud.
Samal ajal, kui mina siin Pentagonis istun,
kohtub Hamasi juht Haniyeh Iraani juhtkonnaga.
Pilt selge - kes on kus. Täna arutame arenguid Gazas
ja vahendeid meie eesmärkide saavutamiseks:
Hamasi organisatsiooni hävitamine
ja Iisraeli pantvangide koju toomine.
Läbirääkimised pantvangide teemal ja Hamasi seisukohad nõuavad,
et ühendaksime käed -
oma sõjalistes ja diplomaatilistes jõupingutustes
ning suurendaksime survet Hamasile.
Tõstatan ka kasvavate ohtude teema meie põhjapiiril
ja meie pühendumuse
ümberasustatud kogukondade naasmiseks oma kodudesse.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meid toodang on tasuta.
Seega oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks julgustan ka paluma rahu Jeruusalemmale
ja lunastust Iisraelile.
Olen Jonathan Hessen. Õnnistatud õhtut!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri